ג'קיי הארי

ג'קלין איבון הארי (באנגלית: Jackée Harry; נולדה ב-14 באוגוסט 1956), הידועה בשם במה ג'קיי, היא שחקנית, זמרת, קומיקאית, במאית, ואישיות טלוויזיונית אפרו-אמריקאית. היא ידועה עבור תפקידה בתור סנדרה קלארק, שהייתה החברה-אויבת של מרי ג'נקינס (בגילומה של מרלה גיבס), בסדרת הטלוויזיה של NBC‏ "227" (1985-90), וכן בשל תפקידה כליסה לנדרי בסיטקום של ABC/WB "תאומות" (1994-99). היא האפרו-אמריקאית הראשונה שזכתה בפרס אמי לשחקנית המשנה המצטיינת בסדרה קומית. הארי נולדה בווינסטון סיילם, צפון קרוליינה, ב-1956, וגדלה בהארלם, ניו יורק להורים אפרו-אמריקאים. הארי החלה ללמוד משחק בבית ספר תיכון לאומנויות במרכז מנהטן בניו יורק. היא הייתה מורה להיסטוריה בבית ספר התיכון הטכני בברוקלין לפני שפתחה קריירת במה בניו יורק. הופעתה הראשונה של הארי בברודוויי הייתה במחזמר A Broadway Musical, בו שיחקה חברת מקהלה. במהלך שנות ה-1980 היא כיכבה במגוון הפקות בברודוויי ואוף ברודוויי, ובהפקות שתיירו ברחבי ארצות הברית. ב-1994, הארי חזרה לבמה לאחר הפסקה, וכיכבה בתפקיד בילי הולידיי במחזה Lady Day at Emersons Bar and Grill. אחר כך, היא גילמה את תפקיד המאדאם במחזמר The Boys from Syracuse. באמצע-תחילת שנות ה-2000, היא הופיעה בהפקות נוספות, ביניהן The Sunshine Boys, Damn Yankees, ו-A Christmas Carol. היא השתתפה גם בסבב הופעות ארצי בהפקתו של ג'יי. די. לורנס The Clean Up Woman. הופעת הבכורה של הארי בטלוויזיה הייתה ב-1983, ב"עולם אחר" , בתפקיד לילי מייסון, אותה גילמה עד 1986. ב-1985, הארי החלה לגלם את תפקיד סנדרה קלארק בסיטקום של NBC,‏ "227". במהלך הסדרה, הארי ומרלה גיבס החלו מחלוקת פרטית לגבי מי היא כוכבת הסדרה, אך מאז השתיים השלימו ואף שיתפו פעולה בפרויקטים נוספים לאחר תום הסדרה. הביצועים שלה ב-"227" הובילו ליצירת סדרה על שמה, "Jackée", אך למרות הפופולריות של הפיילוט עם קהל הצופים, הסדרה לא התרוממה, והפיילוט מאז משודר בשידורים חוזרים כחלק מ-"227". לאחר שעזבה הארי את "227" ב-1989, היא כיכבה מול אופרה וינפרי בעיבוד של הרומן של גלוריה ניילור The Women of Brewster Place. ב-1990, היא כיכבה בפיילוט קומי של NBC‏ We'll Take Manhattan, אשר שודר כתוכנית ספיישל בקיץ באותה שנה, אבל לא הפך לסדרה. בסוף 1991, היא הצטרפה לצוות השחקנים של The Royal Family אחרי שכוכב הסדרה, רד פוקס, מת באופן בלתי צפוי. היא כיכבה מול דלה ריס, שהייתה כוכבת אורחת קודם לכן ב-"227". ב-1992, היא כיכבה בתור עוזרת המאמנת ב-Ladybugs. ב-2000, הארי שימשה כפאנליסטית אורחת בחידוש התוכנית To Tell the Truth, ואף הופיעה בעונה השנייה של Celebrity Fit Club 2 ב- VH1 ב-2005. מ-1994 ועד 1999, הארי גילמה את ליסה לנדרי, האם המאמצת של דמותה של טיה מאורי בסיטקום "תאומות". היה לה תפקיד חוזר בתור ונסה בסדרת UPN/CW "כולם שונאים את כריס" וכן תפקיד חוזר בסדרת BET‏ Let's Stay Together. ב-2012–2015, היא כיכבה בסדרה "המשפחה הראשונה", בה גם מרלה גיבס הופיעה בתפקיד חוזר. ב-2014–2015, שיחקה במספר פרקים בסדרה "העולם של ריילי". באותה שנה היא גם הצטרפה לגיבס בסרט Forbidden Woman. ב-2016–2017 המשיכה להופיע במגוון תפקידי אורח, וב-2018 חזרה לתפקיד ראשי בסדרה The Paynes. הארי הייתה האישה האפרו-אמריקאית הראשונה שזכתה בפרס אמי לשחקנית המשנה המצטיינת בסדרה קומית עבור "227" ב-1987. היא זכתה בפרס NAACP Image לשחקנית המשנה המצטיינת בסדרה קומית עבור "תאומות" שנתיים רצופות, ב-1999 ו-2000. הארי הייתה נשואה בעבר למוזיקאי ג׳רי ג'מוט ב-1980 עד לשנת 1984. ב-1996 נישאה לאלג'ין צ'ארלס ויליאמס, נישואים שנמשכו עד 2003. הם אימצו ביחד בן, פרנק, בשנת 1997. מדיה וקבצים בנושא ג'קיי הארי בוויקישיתוף אתר האינטרנט הרשמי של ג'קיי הארי ג'קיי הארי, ברשת החברתית אקס (טוויטר) ג'קיי הארי, במסד הנתונים הקולנועיים IMDb (באנגלית) ג'קיי הארי, באתר AllMovie (באנגלית) ג'קיי הארי, במסד הנתונים הקולנועיים KinoPoisk (ברוסית) ג'קיי הארי, באתר MusicBrainz (באנגלית) Fearn-Banks, Kathleen (2006). Historical dictionary of African-American television. Scarecrow Press. p. 185. ISBN 978-0-8108-5335-5. Jacobs, Damon L. (26 בפברואר 2011). "Exclusive Interview: Jackee Harry's 'Ideal Husband'". We Love Soaps. {{cite web}}: (עזרה) Littleton, Darryl J.; Littleton, Tuezdae (1 בספטמבר 2012). Comediennes: Laugh Be a Lady. Applause Theatre & Cinema Books. p. 72. ISBN 978-1-4803-2974-4. {{cite book}}: (עזרה) "Jackée Harry Talks About Her Son Frank, Motherhood And Prioritizing Her Career". Huffington Post.